Jerzy Makarczyk

Ježis Michalas Makarčikas (Jerzy Michał Makarczyk, g. 1938 m. liepos 24 d. – 2025 m. liepos 30 d.) – lenkų teisininkas, teisėtyrininkas tarptautininkas, Europos Bendrijų Teisingumo Teismo teisėjas, buvęs Europos Žmogaus Teisių Teismo teisėjas.

 Biografija 
Baigęs teisės studijas, apgynė teisės disertaciją, teisės mokslų daktaras (1966 m.). Tarptautinės viešosios teisės profesorius (1974 m.), Oksfordo universiteto vyr. vizituojantis dėstytojas (1985 m.), Tokijo tarptautinio krikščioniškojo universiteto profesorius (1988 m.).

Lenkijos Vyriausybės derybininkas dėl Rusijos ginkluotųjų pajėgų išvedimo iš Lenkijos teritorijos; Užsienio reikalų valstybės sekretorius, valstybės sekretoriaus pavaduotojas (nuo 1989 iki 1992 m.); Lenkijos delegacijos Jungtinių Tautų Generalinėje Asamblėjoje vadovas, nuo 1992 iki 2002 m. Europos Žmogaus Teisių Teismo teisėjas; Tarptautinės teisės instituto prezidentas (2003 m.); Lenkijos prezidento patarėjas užsienio politikos ir žmogaus teisių klausimais (2002–2004 m.). Europos Teisingumo Teismo teisėjas nuo 2004 m. gegužės 11 d.

Daugelio mokslo darbų autorius (sritys – tarptautinė viešoji teisė, Europos Bendrijų teisė ir žmogaus teisės). Įvairių tarptautinės teisės, Europos teisės ir žmogaus teisių mokslo draugijų narysEBTT informacija  .

 Išnašos 

Kategorija:Lenkijos teisės mokslininkai
Kategorija:Teisėtyrininkai tarptautininkai
Kategorija:ES Teisingumo Teismo teisėjai
Kategorija:Europos Žmogaus Teisių Teismo teisėjai
Kategorija:Lenkijos diplomatai